
Grozījumi Uzņēmumu ienākuma nodokļa likumā
Izdarīt Uzņēmumu ienākuma nodokļa likumā (Latvijas Vēstnesis, 2017, 156. nr.; 2018, 249. nr.; 2019, 62. nr.; 118. nr.; 2020, 29. nr.; 2021, 65A. nr.;  193. nr.;  200. nr.; 2022, 69. nr.; 2023, 87., 247. nr.) šādus grozījumus:  
1. Izteikt 2. panta otrās daļas 7. punktu šādā redakcijā:
"7) biedrības un nodibinājumi, kuri neveic saimniecisko darbību;".
2. Papildināt 4. pantu ar 4.1 daļu šādā redakcijā:
papildināt ar 4.1daļu šādā redakcijā:
· "(41) Biedrības un nodibinājumi ar uzņēmumu ienākuma nodokli apliekamo bāzi nosaka attiecībā uz saimnieciskās darbības ieņēmumiem un izdevumiem, ievērojot tiem gada pārskatu sagatavošanas normatīvajos aktos noteiktos ieņēmumu un izdevumu atzīšanas principus."
3. Papildināt 8.pantu ar piecpadsmito daļu šādā redakcijā:
· 
· "(15) Šā panta normas netiek piemērotas attiecībā uz biedrības vai nodibinājuma, kuram saskaņā ar Sabiedriskā labuma organizāciju likumu piešķirts sabiedriskā labuma organizācijas statuss, saimnieciskās darbības ienākuma daļu, kas tiek izlietota statūtos noteikto sabiedriskā labuma mērķu sasniegšanai."
·  
4. 12.pantā:
papildināt pirmo daļu pēc vārda "ziedojis" ar vārdiem "otrās pakāpes";
papildināt trešo daļu pēc vārdiem " darbojas Latvijas" ar vārdiem "otrās pakāpes";
papildināt ceturto daļu pēc vārdiem "kurām piešķirts" ar vārdiem "otrās pakāpes"; 
izteikt piekto daļu šādā redakcijā:
· 
· "(5) Finanšu līdzekļi, ķermeniskas lietas - kustamas vai nekustamas, sniegtie pakalpojumi pašizmaksas vērtībā, kurus nodokļa maksātājs (ziedotājs), pamatojoties uz savstarpēju vienošanos, bez atlīdzības nodod vai sniedz otrās pakāpes sabiedriskā labuma organizācijai tās statūtos noteikto sabiedriskā labuma mērķu sasniegšanai, ir uzskatāmi par ziedojumu šā panta izpratnē, ja nav noteikts pretpienākums veikt darbības, kuras uzskatāmas par atlīdzību.";
izteikt sestās daļas 3.punktu šādā redakcijā:
· 
· "3) ziedotājam saskaņā ar Valsts ieņēmuma dienesta administrēto nodokļu (nodevu) parādnieku datubāzē pieejamo informāciju, tā taksācijas perioda pirmajā dienā, kurā veikts ziedojums, ir nodokļu (nodevu) parāds, kuru kopsumma pārsniedz 150 euro.";
aizstāt sestās daļas 5.punkta "b" apakšpunktā vārdus "sabiedriskā labuma" ar vārdiem "otrās pakāpes sabiedriskā labuma".
5. 17.pantā:
papildināt divpadsmito daļu ar 5. punktu šādā redakcijā:
· 
· "5) nodokļa maksātājs ir biedrība vai nodibinājums.";
·  
papildināt ar divdesmit pirmo daļu šādā redakcijā:
· 
· "(21) Ja biedrība vai nodibinājums pārtrauc saimniecisko darbību un neplāno to turpmāk veikt, tas ir tiesīgs atteikties no uzņēmumu ienākuma nodokļa maksātāja statusa, iesniedzot Valsts ieņēmumu dienestā iesniegumu par tā izslēgšanu un deklarāciju par nodokļa apmēru, ņemot vērā šā panta divdesmitajā daļā noteikto attiecībā uz saimnieciskajā darbībā gūtā ienākuma, tai skaitā aktīvu, kas izveidoti saimnieciskās darbības ietvaros, pārpalikuma daļu saimnieciskās darbības izbeigšanas brīdī.".
Pārejas noteikumi
· Papildināt pārejas noteikumus ar 53.punktu šādā redakcijā:
· "53. Biedrības un nodibinājumi, kuri veic saimniecisko darbību, nodokļa deklarāciju par 2025. gada decembri iesniedz līdz 2026. gada 20.aprīlim un aprēķināto nodokli iemaksā vienotajā nodokļu kontā līdz 23. aprīlim."
· 
·  
Likums stājas spēkā 2025. gada 1. janvārī.

